**Практыкаванне 18**

1. **Курсы МоваНановаДзеткам пераязджаюць!**

**Нас пагадзілася прытуліць кнігарня Галіяфы, што ў Траецкім перадмесці. Наступныя заняткі – 31.01 – на новым месцы, у той жа час.**

1. Пераезд, *пярэбары, пераходзіны* – гэта і весела, і сумна адначасова. Пераезд – гэта і страты, і знаходкі. Збярэм у адну калонку тое, што мы абавязкова возьмем з сабой, а ў другую – тое, што пакінем на старым месцы. Гаворка не толькі пры рэчы, але і пра пачуцці, звычкі… Паразважайце!

|  |  |
| --- | --- |
| Забіраем \_\_\_\_\_\_\_\_\_\_ … | Пакідаем \_\_\_\_\_\_\_\_... |

1. Уявіце: пераязджае ваш найлепшы сябра. Якія парады вы яму дасцё?
2. Паспрабуйце САМІ прыдумаць прымаўкі пра пераходзіны.
3. А вось як апісвае свае пярэбары Якуб Колас у паэме “Новая зямля”:

|  |  |
| --- | --- |
| На трэці дзень прыйшлі падводы.Ўсе сваякі папрыязджаліІ двор вазамі паўстаўлялі,Як бы прыехалі ў калодыЦі на кірмаш каля калядак.Тут быў страшэнны непарадак —На тое час быў перабору.Была адчынена камораІ сені насцеж. Як папалаНадоба розная стаяла.Было ўсё зрушана, сарвана:Крыжы з дзяжой каля парканаНа час кароткі прыхілілісь;Збаны, гаршкі між іх тулілісь,І тры цабэркі там стаяліІ чарады свае чакалі;І тут жа збоку, як той п'яны,Ляжаў навой стары, драўляны;Варстат, на часткі разабраны,На трэскі кінуты, валяўся; | А на вяроўцы мех гайдаўся,Стары, скараўлены ад гною,Забыты ўсімі пад страхою.Пусцела хата, сцены, лавыІ мелі погляд нецікавы:Ўсё тут было параскідана,Ўсё не на месцы, не прыбрана,Як бы зусім не тая хата.Качэргі, вілы і лапатаЎ кутку адным цяпер стаялі.Гвазды то тут, то там тырчаліПа ўсіх сцянах, як бы шчаціна.Снавалі дзеці і мужчыны,З сяней, з каморы скарб сцягаліІ на вазы яго складалі.А маці скрыню пакавалаІ дробязь розную збірала.Ўсе варушыліся, снавалі,Як бы мурашнік раскапалі —Такая тут была трывога.Вуглы счышчалі да нічогаІ забіралі ўсё да ніткі… |

**Калі ласка! Папярэдзьце сваіх сяброў і знаёмых, што заняткі будуць на новым месцы! Да ўвагі дарослых: МоваНанова з Глебам Лабадзенкам ЗАСТАЕЦЦА Ў ГАЛЕРЭІ.**